मुसलपुर , 9 अक्टबर : बागसा जिल्लानि 24 नं मुसलपुर परिषद बियाबनि सिङाव थानाय मेदाघाट गेलेग्रा फोथाराव बृहस्पतिबारखालि बेलासिनि 1.00 रिंगानिफ्राय इउपिपिएल दोलोनि मोनसे बिसायख'थि मेल खुंजायो । बे मेलआव बाहागो लानानै इउपिपिएलनि आफादगिरि प्रमद बर'आ बिबुंथि लाखियो । गावनि बिबुंथियाव राइजो - राजाफोरखौ थांखिनानै इउपिपिएल दोलोया मबेबा मोनसे हारिनि हान्जा नङा , बे दोलोया मबेबा मोनसे हारिखौ दैदेना । बि टि आरनि राइजो - राजाफोरा सोलायनाय लुबैदों । बि टि आरआव बिपिएफ हान्जाया सिगि - सग' हुमखिजों खुंथायखौ सामलायबोदों , 17 बोसोर नाङै बे राजखान्थि दोलोया सोलोंथायनि फार्से जेबो खामानि मावाखै , जायनि जाहोनाव सेंग्रा - सिख्ला लाइमोनफोरा खामानि मोनैजों बेसेन गोसा समखौ औरैनो बारहोहरनांदों होन्नानै बर'आ बुङो । आफादगिरि बर'आ 24 नं मुसलपुर परिषद बियाबनि बारग' मावफुं सोद्रोमा अन्सुमै खुंगुर बर'खौ सावरायनानै बुङोदि , आगुनि बि टि ए डिआव आबाद बिफाननि बिबानाव थानानैबो बियाबनि आबादारिफोरनि थाखाय जेबो जौगालु खामानि मावनानै होयाखै । बिथाङा लोगोसे बुंबावोदि , इउपिपिएल दोलोया खुंथायाव फैयोब्ला राइज्योनि खान्थि मोन्थायजों लोगोसे सोलोंथायनि गुबुन गुबुन जेंनाफोरखौ समाधान खालामनायनि बाथ्रा होयो । मुसलपुराव खुंनाय बे इउपिपिएल दोलोनि बिसायख'थि मेलआव बर' थुनलाइ आफादनि बारग' लेङाइ आफादगिरिजों लोगोसे माखासे गागि सुबुंफोराबो इउपिपिएल दोलोयाव हाबफैयो । बे मेलआव बाहागो लादोंमोन राइज्यो सभानि बारग' एमपि इउ जि ब्रह्म , इउपिपिएलनि माव' आफादनि गाहाय नेहाथारि मजिबुर रहमान इस्लाम , आइजो आफाद माइन'रिटि सेलनि दैदेनगिरि मुर्सिदा बेगम , मिरु आइजो हान्जानि दैदेनगिरि बिउटि ब्रह्म , 23 नं दिहिरा परिषद बियाबनि बिजाथि जगदिश बसुमतारि , 24 नं परिषद बियाबनि बिजाथि राकेश ब्रह्म , 25 नं बागानपारा परिषद बियाबनि बिजाथि कातिराम बर'मोनहाबो गाहायै बाहागो लादोंमोन । 
बर' थुनलाइ आफादनि बारग' लेडाइ आफादगिरि दिपक कुमार बसुमतारिआ इउपिपिएल दोलोयाव हाब्बाय